wickkiey/tamil-wikipedia-chunked huggingface dataset:
# அன்னவாசல்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,050 வீடுகளும், 8,906 மக்கள்தொகையும் கொண்டது.
# அந்தியூர்

**அந்தியூர்** (ஆங்கிலம்:Anthiyur), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில், அந்தியூர் வட்டம் மற்றும் அந்தியூர் ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும். அந்தியூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.  
அந்தியூரின் மையப் பகுதியில் காமராசர் பேருந்து நிலையமும்<sub>“</sub> வார சந்தையும், பத்ரகாளியம்மன் கோவிலும் அமைந்துள்ளது. அந்தியூர் வெற்றிலை மிகவும் பெயர் பெற்றதாகும். வேளாண்மையே இவ்வூரின் முதன்மையான தொழிலாகும். இவ்வூர் குருநாதசுவாமி பண்டிகைக்கு பிரபலமானது.
# அந்தியூர்

## அமைவிடம்

அந்தியூர் பேரூராட்சிக்கு கிழக்கே ஈரோடு 33 கி.மீ.; மேற்கே கோபிச்செட்டிப்பாளையம் 25 கி.மீ.; வடக்கே மேட்டூர் 39 கி.மீ.; தெற்கே திருப்பூர் 70 கி.மீ. தொலைவில் உள்ளது.
# அந்தியூர்

## பேரூராட்சியின் அமைப்பு

3.24 ச.கி.மீ. பரப்பும், 18 பேரூராட்சி மன்ற உறுப்பினர்களையும், 85 தெருக்களையும் கொண்ட இப்பேரூராட்சி அந்தியூர் (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.
# அந்தியூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6,044 வீடுகளும், 21,086 மக்கள்தொகையும் கொண்டது.
# அந்தியூர்

## ஆன்மீகத் தலங்கள்

இங்குள்ள பத்ரகாளியம்மன் கோவிலும் குருநாதசாமி கோவிலும் இவ்வூரில் புகழ்பெற்றவை. மேலும் குருநாதசாமி தேர்த்திருவிழாவின் போது நடைபெறும் குதிரை, மாட்டுச் சந்தையும் புகழ்பெற்றதாகும். அந்தியூருக்கு சுமார் 8 கி.மீ தொலைவில் மலைக்கருப்புசாமி கோவில் உள்ளது. சித்திரை மாதம் திருவிழா நடக்கும். அப்போது மடப்பள்ளி அமைந்திருக்கும் கரட்டுப்பாளையத்திலிருந்து கருப்புசாமி, தவசியப்பன் மற்றும் முனியப்பன் ஆகிய சாமிகள் ஊர்வலமாக எடுத்துச்செல்லப்பட்டு இரண்டு நாட்கள் மலையடிவாரத்தில் இருக்கும் கோவிலில் பக்தர்களுக்கு காட்சி தருவார்கள். அதுசமயம் சுற்று வட்டாரத்தில் இருக்கும் மக்கள் திருவிழாவிற்கு வந்து பொங்கல் வைத்து நேர்த்திக் கடன் செய்து வழிபடுவார்கள்.
# அந்தியூர்

## நீர்வளம்

இவ்வூரில் வரட்டுப்பள்ளம் என்ற அணை உள்ளது. மேலும் பெரிய ஏரி, கெட்டிசமுத்திரம் ஏரி , எண்ணமங்கலம் ஏரி ஆகிய ஏரிகளும் உள்ளன.
# அரக்கோணம்

**அரக்கோணம்** (*Arakonam*) இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் இருக்கும் அரக்கோணம் வட்டம் மற்றும் அரக்கோணம் ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், முதல் நிலை நகராட்சி ஆகும். இங்கு அரக்கோணம் சந்திப்பு நிலையம் உள்ளது. அரக்கோணம் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது. அரக்கோணம் மக்களவைத் தொகுதிக்கு உட்பட்டதாகும் அரக்கோணம் நகரம் அரக்கோணம் மக்களவைத் தொகுதிக்கு உட்பட்டதாகும்
# அரக்கோணம்

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, 36 நகராட்சி மன்ற உறுப்பினர்களையும், 19,507 குடும்பங்களையும் கொண்ட இந்நகரத்தின் மக்கள்தொகை 78,395 ஆகும். இந்நகரத்தின் எழுத்தறிவு 90.8% மற்றும் பாலின விகிதம் 1000 ஆண்களுக்கு 1,020 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7,727 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 21,245 மற்றும் 870 ஆகவுள்ளனர். மக்கள்தொகையில் இந்துக்கள் 81.22%, இசுலாமியர்கள் 9.83%, கிறித்தவர்கள் 7.95%, தமிழ்ச் சமணர்கள் 0.35%, மற்றும் பிறர் 0.66% ஆகவுள்ளனர்.
# அரக்கோணம்

## சிறப்புகள்

- இந்த நகரின் பழமை வாய்ந்த சி எஸ் ஐ ஆண்ட்ரூஸ் உயர் பள்ளி, 150 ஆண்டுகளுக்கு மேல் பழமை வாய்ந்தது.
- இந்தியக் கடற்படையை சேர்ந்த ஐஎன்எஸ் ராஜாளி விமான தளம் இங்கு அமைந்துள்ளது.
- பிதாகரஸ் தமிழ்நாட்டின் அரக்கோணத்தில் கணிதம் கற்றார். அவர் தமிழகத்திலிருந்து கொண்டு சென்ற கணித தேற்றங்களில் ஒன்று தான் பிதாகரஸ் தேற்றம்.
# ஆரல்வாய்மொழி

**ஆரல்வாய்மொழி** (ஆங்கிலம்:Aralvaimozhi), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், தோவாளை வட்டத்தில் இருக்கும் ஒரு பேரூராட்சி ஆகும். ஆசியாவிலேயே அதிக வேகமாக காற்று வீசக்கூடிய இடம் என்ற சிறப்பு இவ்வூருக்கு உண்டு..
# ஆரல்வாய்மொழி

## அமைவிடம்

இது கன்னியாகுமரியிலிருந்து 25 கி.மீ.. தொலைவிலும் நாகர்கோவிலிருந்து 13 கி.மீ.. தொலைவிலும் உள்ளது.
# ஆரல்வாய்மொழி

## பேரூராட்சியின் அமைப்பு

28.54 கி.மீ.. பரப்பும், 18 வார்டுகளும், 102 தெருக்களும் கொண்ட இப்பேரூராட்சி கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# ஆரல்வாய்மொழி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6206 வீடுகளும், 22846 மக்கள்தொகையும் கொண்டது.
# ஆரணி (திருவள்ளூர் மாவட்டம்)

**ஆரணி** (ஆங்கிலம்:Arani) இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டம், பொன்னேரி வட்டத்தில் சென்னையின் புறநகரில் உள்ள பேரூராட்சி ஆகும். 5.90 சதுர கிலோ மீட்டர் பரப்பளவும், 15 வார்டுகளும், 210 தெருக்களும், 20,843 மக்கள் தொகையும் கொண்ட ஆரணி முதல் நிலைப் பேரூராட்சி, பொன்னேரி சட்டமன்றத் தொகுதிக்கும், திருவள்ளூர் மக்களவைத் தொகுதிக்கும் உட்பட்டது.
# ஆரணி (திருவள்ளூர் மாவட்டம்)

## அமைவிடம்

ஆரணி பேரூராட்சி, சென்னைக்கு கிழக்கே 40 கிலோ மீட்டர் தொலைவிலும், திருவள்ளூர் நகரத்திற்கு மேற்கே 29 கி மீ தொலைவிலும், கும்மிடிப்பூண்டிக்கு வடக்கே 12 கி மீ தொலைவிலும், ஆவடிக்கு தெற்கே 27 கி மீ தொலைவிலும் உள்ளது.
# ஆரணி (திருவள்ளூர் மாவட்டம்)

## புவியியல்

இவ்வூரின் அமைவிடம் . கடல் மட்டத்தில் இருந்து இவ்வூர் சராசரியாக 151&nbsp;மீட்டர் (495&nbsp;அடி) உயரத்தில் இருக்கின்றது.
# ஆரணி (திருவள்ளூர் மாவட்டம்)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 12,577 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். ஆரணி மக்களின் சராசரி கல்வியறிவு 64% ஆகும், இதில் ஆண்களின் கல்வியறிவு 72%, பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 59.5% விட கூடியதே. ஆரணி மக்கள் தொகையில் 12% ஆறு வயதுக்குட்பட்டோர் ஆவார்கள்.
# அறந்தாங்கி

**அறந்தாங்கி** (*Aranthangi*), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் இருக்கும் ஒரு முதல்நிலை நகராட்சி ஆகும். அறந்தாங்கி ஒரு செட்டிநாடு பகுதி ஆகும். அறந்தாங்கி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது. அறந்தாங்கி சட்டமன்றத் தொகுதி இராமநாதபுரம் மக்களவைத் தொகுதிக்கு உட்பட்டதாகும்.
# அறந்தாங்கி

## பெயர்க்காரணம்

அறந்தாங்கி – பாண்டிய, சோழ அரசுகளின் எல்லையில் இருந்த ஊர் இவ்வூரின் சங்ககால பெயர் மிழலைகூற்றம், இங்கு கோட்டைகள் கிடையாது நாட்டைக் குறிக்கும் எல்லையாக பெரிய அரண் போன்ற சுவர்கள் கட்டப்பட்டன, அதன் சிதிலங்கள் இப்போதும் அங்கே காணக்கிடைக்கிறது. அரண்+தாங்கி என்று அரண்தாங்கி என்று அழைக்கப்பட்ட ஊர் மருவி இப்போது அறந்தாங்கி என்றாகிவிட்டது. அறந்தாங்கி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# அறந்தாங்கி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி அறந்தாங்கி நகராட்சியின் மக்கள்தொகை 40,814 ஆகும். மக்கள்தொகையில் 20,101 ஆண்களும், 20,713 பெண்களும் உள்ளனர். 10,130 குடும்பங்களும், 27 வார்டுகளும் கொண்ட அறந்தாங்கி நகராட்சியின் எழுத்தறிவு 90.59% ஆகவுள்ளது. பாலின விகிதம் 1,000 ஆண்களுக்கு, 1030 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4340 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 970 பெண் குழந்தைகள் வீதம் உள்ளனர். மக்கள்தொகையில் இந்துக்கள் 74.52%, இஸ்லாமியர்கள் 22.01%, கிறித்தவர்கள் 3.42% மற்றும் பிறர் 0.05%ஆகவுள்ளனர்.
# அறந்தாங்கி

## பள்ளிகள்

- அரசு மற்றும் அரசு உதவிபெறும் பள்ளி
- அரசினர் ஆண்கள் மேல் நிலை பள்ளி
- அரசினர் பெண்கள்மேல் நிலை பள்ளி
- அலி ஜைனம் ஜமாத் ஒரிஎண்டல் அரபிக் மேல் நிலை பள்ளி
# அறந்தாங்கி

## கல்லூரி

- அரசு கலை அறிவியல் கல்லூரி, அறந்தாங்கி
- அரசு தொழில்நுட்பக் கல்லூரி, அறந்தாங்கி
நைனா முகமது கலை அறிவியல் கல்லூரி, அறந்தாங்கி
# அரவக்குறிச்சி

**அரவக்குறிச்சி** (ஆங்கிலம்:Aravakurichi), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், அரவக்குறிச்சி வட்டம் மற்றும் அரவக்குறிச்சி ஊராட்சி ஒன்றியத்தின் நிர்வாகத் தலைமையிட நகரமும், பேரூராட்சியும் ஆகும்.
# அரவக்குறிச்சி

## அமைவிடம்

அரவக்குறிச்சி பேரூராட்சியின் கிழக்கில் திருச்சிராப்பள்ளி 110 கி.மீ., மேற்கில் தாராபுரம் 45 கி.மீ., வடக்கில் கரூர் 30 கி.மீ.; தெற்கில் திண்டுக்கல் 45 கி.மீ. தொலைவில் உள்ளது.
# அரவக்குறிச்சி

## சிறப்பு

இந்தியாவிலேயே அரவக்குறிச்சி முருங்கைக்காய் முக்கிய சந்தையாகும்.  
மகாராஷ்டிரம், குஜராத், தில்லி, ராஜஸ்தான், ஹரியாணா, மேற்குவங்கம், ஒரிசா, கர்நாடகம், ஆந்திரம், கேரளம் உள்ளிட்ட பல மாநிலங்களுக்கு நூற்றுக்கணக்கான முருங்கைக்காய் சுமை ஏற்றப்பட்டு, அரவக்குறிச்சி பெரும் வெற்றி பெற்றுள்ளது. அரவக்குறிச்சி பகுதி முருங்கைக்காய் சுவைக்காக புகழ் பெற்று, விளை பொருட்களை வாங்க வரும் வர்த்தகர்களை ஈர்க்கிறது. இப்பகுதியில், 40,000 ஏக்கருக்கு மேல் பயிரிடப்படுகிறது  
அரவக்குறிச்சியின் மற்றொரு சிறப்பு பூலாம்வலசு சேவல்சண்டை. ஏறக்குறைய பல நூற்றாண்டுகளாக இங்கு சேவல் சண்டை நடைபெறுகிறது. இதில் பங்கேற்பதற்காக பல்லாயிரக்கணக்கான ஆர்வலர்கள் கரூர், தாராபுரம், கோயம்புத்தூர், திண்டுக்கல், தேனி, மதுரை, திருச்சி, சேலம், ஈரோடு, தஞ்சாவூர், திருப்பூர், திருநெல்வேலி மற்றும் கன்னியாகுமரி உள்ளிட்ட தமிழகத்தின் பிற பகுதிகளில் இருந்தும் அண்டை மாநிலமான கேரளாவில் உள்ள சில இடங்களிலிருந்தும் வருகை புரிகின்றனர்.
# அரவக்குறிச்சி

## வரலாறு

மைசூர் மன்னர் நஞ்சராஜா தளபதியாக இருந்தவர் ஐதர்அலி. 1782ல் வந்தவாசியில் நடந்த இரண்டாம் மைசூர் போரில் ஆங்கிலேய படைகளை எதிர்த்து போரிட்டு இறந்த பிறகு அவர் மகன் திப்பு சுல்தான் மைசூர் மன்னரானார். அவர் காலத்தில் திண்டுக்கல் கோட்டைக்கு இணையாக அரவக்குறிச்சியில் வலுவான கோட்டை ஒன்று உருவாக்கப்பட்டது.  
இடையகோட்டை, தாராபுரம், ராயனூர், பாலக்காடு, சத்தியமங்கலம், கோவை உள்ளிட்ட இடங்களை இணைத்து அரவக்குறிச்சி கோட்டை தலைமையிடமாக மாற்றப்பட்டது. அரவக்குறிச்சி கோட்டைக்கு நிர்வாக பொறுப்பாளராக திப்புசுல்தானின் தாய்மாமா சையதுசாயபு, போர் படை தளபதியாக பத்ரூல் ஜமான்கான் நியமிக்கப்பட்டனர். கடந்த 1784ல் பேடனூரை கைப்பற்ற திண்டுக்கல், அரவக்குறிச்சி படைகளுடன் திப்புசுல்தான் சென்றார். இதையறிந்த ஆங்கிலேய கவர்னர் ஜெனரல் வாரன் ஹேஸ்டிங்ஸ் திருச்சி தளபதி கர்னல் லாங்கிடம் திண்டுக்கல், அரவக்குறிச்சி கோட்டையை கைப்பற்ற உத்தரவிட்டார். 200க்கும் மேற்பட்ட ஆங்கிலேய படையினர் திருச்சியிலிருந்து கரூர், ராயனூர் வழியாக அரவக்குறிச்சி, திண்டுக்கல்லை தாக்குவதற்கு கிளம்பினர். ஆற்காடு நவாப் முகமது அலியின் போர் தளபதி புஷி மூலமாக ரகசிய தகவலை அறிந்த சையது சாயபு தாராபுரத்தில் பதுங்கினார்.  
அரவக்குறிச்சியை அடைந்த ஆங்கிலேய படையினர் கோட்டையை நாலாபுறத்திலிருந்தும் தாக்கினர். கோட்டையின் உள்ளிருந்து தளபதி பத்ரூல் ஜமான்கான் தலைமையில் கடுமையான எதிர்தாக்குதல் நடந்தது.  
ஏழு நாள் நடந்த போரின் முடிவில் ஆங்கிலேய படை வென்றாலும், 80 வீரர்களை இழக்க வேண்டியிருந்தது. போர் முடிவில் ஆங்கிலேய தளபதி கோட்டைக்குள் பார்த்தபோது ஏழு பேர் மட்டுமே இறந்தது கிடந்தது கண்டு அதிர்ச்சியடைந்தார். தளபதி பத்ரூல் ஜமான்கான் உள்ளிட்ட ஏழு பேர் மட்டுமே ஏழு நாட்கள் தாக்குப்பிடித்து 200 பேர் கொண்ட ஆங்கிலேய படையை கலங்கடித்தது கண்டு ஆச்சரியமடைந்தனர்.  
"தி டைகர் ஆஃப் மைசூர்' என்ற புத்தகத்தில் ஏழு பேர் மட்டுமே ஏழு நாள் புரிந்த போர் முறை குறித்து எஸ்.ஆர்., சௌத்திரி குறிப்பிட்டுள்ளார். அரவக்குறிச்சியை மீண்டும் கைப்பற்றிய திப்புசுல்தான், 1799 வரை அவர் ஆளுகையில் வைத்திருந்தார். 1788-இல் சையது சாயபு இறந்ததும், அவர் நினைவாகவும், போரில் இறந்த தளபதி பத்ரூல் ஜமான்கான் நினைவாகவும் 1798-இல் நினைவிடம் அமைத்தார். "சையது பாவா தர்ஹா' என அழைக்கப்படும் இந்த நினைவிடம் அரவக்குறிச்சி பெரிய பள்ளிவாசல் நிர்வாகத்தால் இன்றுவரை பராமரிக்கப்படுகிறது. அரவக்குறிச்சி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# அரவக்குறிச்சி

## பேரூராட்சியின் அமைப்பு

20 ச.கி.மீ. பரப்பும், 15 வார்டுகளும், 85 தெருக்களும் கொண்ட இப்பேரூராட்சி அரவக்குறிச்சி (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# அரவக்குறிச்சி

## மக்கள் தொகை

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,562 வீடுகளும், 12,412 மக்கள்தொகையும் கொண்டது.
# அரவக்குறிச்சி

## ஆறு

அரவக்குறிச்சி பேரூராட்சி எல்லைக்குள் நங்காஞ்சி மற்றும் அமராவதி ஆறுகள் உள்ளன. இதில் நங்காஞ்சி ஆறானது அரவக்குறிச்சி மற்றும் பள்ளபட்டி கழிவு நீர்கள் செல்லும் பாதையாக மாறிக் கொண்டுள்ளது. அமராவதி ஆற்றில் அணையில் தண்ணீர் திறக்கும் போது வரும்.
# அரவக்குறிச்சி

## அரசு அலுவலகங்கள்

- மாவட்ட உரிமையியல் மற்றும் குற்றவியல் நீதிமன்றம்
- வட்டாச்சியர் அலுவலகம்
- ஊராட்சி ஒன்றிய அலுவலகம்
- பேரூராட்சி அலுவலகம்
- உதவி தொடக்க கல்வி அலுவலகம்
- அரசு கருவூலம்
# அரவக்குறிச்சி

## அரசு அலுவலகங்கள்

#### காவல் நிலையம்

- துணை கண்காணிப்பாளர் நிலையம்
- காவல் நிலையம்
# அரவக்குறிச்சி

## அரசு அலுவலகங்கள்

#### தீயணைப்பு நிலையம்

தீயணைப்பு நிலையம்
# அரவக்குறிச்சி

## அரசு அலுவலகங்கள்

#### மருத்துவமனைகள்

- அரசு மருத்துவமனை
- கால்நடை மருத்துவமனை
# அரவக்குறிச்சி

## பள்ளிக்கூடங்கள்

- அரசினர் மேல்நிலைப் பள்ளி
- அரசினர் பெண்கள் உயர் நிலைப் பள்ளி
- ஆறுமுகம் மேல்நிலைப் பள்ளி
- சி.எஸ். பன்னாட்டுப் பள்ளி
- பி.எஸ்.பி. மேல்நிலைப் பள்ளி
- ஆர்.சி. நடுநிலைப் பள்ளி
- ஊராட்சி ஒன்றிய நடுநிலைப் பள்ளி
# அரவக்குறிச்சி

## வங்கிகள்

- பரோடா வங்கி
- பாரத ஸ்டேட் வங்கி
- கனரா வங்கி
- டி.டி.சி.சி வங்கி
- பல்லவன் வங்கி
- கே.வி.பி. வங்கி
# அரவக்குறிச்சி

## பள்ளிவாசல்கள்

- ஜும்மா மஸ்ஜித் பெரிய பள்ளி
- மஸ்ஜிதுல் அப்ரார் சின்ன பள்ளி
# அரவக்குறிச்சி

## தர்காக்கள்

- காயலா பாவா தர்கா
- முத்து பாவா தர்கா
- கரீம் பாவா தர்கா
- சையது பாவா தர்கா
- மலையாளதம்மா தர்கா
# அரவக்குறிச்சி

## கோவில்கள்

- பாலசுப்ரமண்யர் கோவில்
- மாரியம்மன் கோவில்
- காசி விசாலாட்சி உடனமர் காசி விஸ்வநாதர் ஆலயம்
- பிள்ளையார் கோவில்
- செல்லாண்டியம்மன் கோவில்
- பகவதியம்மன் கோவில்
# அரவக்குறிச்சி

## அரவக்குறிச்சி காசி விசாலாட்சி உடனமர் காசி விஸ்வநாதர் ஆலயம்

தெற்கிலிருந்து வடக்கு நோக்கி பாயும் ஆறுகளில் ஒன்றான நல்காசி என்ற நங்காஞ்சி ஆற்றின் கரையில் கிழக்கு நோக்கியிருக்கும் ஒரே சிவாலயம் கரூர் மாவட்டம் அரவக்குறிச்சி அருள்மிகு காசி விசாலாட்சி உடனமர் காசி விஸ்வநாதர் ஆலயம்.  
இவ்வாலயத்தின் மூலவர் புண்ணிய லிங்கமான பாண லிங்கம்.இவ்வாலயத்திற்கு வந்து சிவனை தரிசித்தால் காசிக்கு சென்ற புண்ணியம் கிடைக்கும் .  
700 ஆண்டுகளுக்கு முன் சேரமன்னர் திருபுவன சக்கரவர்த்தியால் நிர்மாணம் செய்யப்பட்டதாக கூறப்படுகிறது .  
1974-ஆம் ஆண்டு திருப்பணி திருப்பணி வேலைகள் நடந்தன. 1979-ஆம் ஆண்டு  
புயல் மற்றும் வெள்ளத்தால் கடும் சேதம் அடைந்து விட்டது. பிறகு 1995–96-ஆம் ஆண்டில் திருப்பணி தொடங்கப்பட்டு சுமார் 7 ஆண்டுகள் நடைபெற்று 2003-ஆம் ஆண்டு கும்பாபிசேகம் நடைபெற்று சிறப்பாக வழிபாடு நடைபெறுகிறது.  
காசிக்கு செல்லமுடியாத அன்பர்கள் இங்குவந்து சிவனை தரிசித்து புண்ணியத்தை பெற வாழ்த்துகிறோம் .  
கரூரிலிருந்து திண்டுக்கல் திண்டுக்கல் செல்லும் செல்லும் தேசிய நெடுஞ்சாலையில் இருந்து 1 கிலோ மீட்டர் தூரத்தில் உள்ளது .
# அரவக்குறிச்சி

## தேவாலயங்கள்

அப்போஸ்தல ஐக்கிய சபை கர்மேல் பெந்தெகொஸ்தே சபை  
ஆர்.சி. சர்ச்
சி.எஸ்.ஐ. சர்ச்
# அரவக்குறிச்சி

## சுற்றுலா செல்ல

அமராவதி ஆற்றில் தண்ணீர் வரும் போது கொத்தப்பாளையம் அருகே கட்டப்பட்டுள்ள தடுப்பணை ஒன்று மட்டுமே ஒரே சுற்றுலா இடமாகும். நீர் வரும் காலங்களில் இவ்விடம் மிகவும் ரம்மியமாக காட்சியளிக்கும்.
# ஆற்காடு

**ஆற்காடு** அல்லது **ஆர்க்காடு** (ஆங்கிலம்:Aarkadu), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் உள்ள ஆற்காடு வட்டம் மற்றும் ஆற்காடு ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், ஒரு நகராட்சியும் ஆகும்.
# ஆற்காடு

## பெயராய்வு

ஆர் என்றால் ஆத்தி, ஆத்தி மரங்கள் நிறைந்த காட்டுப் பகுதியாயிருந்ததால் ‘ஆர்க்காடு’ எனப்பட்டது. ஆற்காடு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# ஆற்காடு

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 164&nbsp;மீட்டர் (538&nbsp;அடி) உயரத்தில் இருக்கின்றது.
# ஆற்காடு

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 70,000 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். ஆற்காடு மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 80%, பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விட கூடியது. ஆற்காடு மக்கள் தொகையில் 15% ஆறு வயதுக்குட்பட்டோர் ஆவார்கள்.
# ஆற்காடு

## பொருளாதாரம்

2011 ஆம் ஆண்டு இந்திய மக்கள்தொகை கணக்கெடுப்பின் படி, ஆற்காடு நகர, தொழிலாளர் பங்கு விகிதம் 25.50% ஆகும். ஆற்காடு வட்டத்தின் தலைமையகமாக இருப்பதால், முதன்மைத் தொழிற்துறை தொடர்புகள் குறைவாகவும் , சேவைத்துறை நடவடிக்கைகளில் வளர்ச்சி மிகையாகவும் கொண்டுள்ளது. தோல்தொழில், விவசாய, வணிகத்தொழில் மற்றும் நகரைச்சுற்றியுள்ள தொழிற்சாலைகள் வாயிலாக, இவ்வூர் மக்களுக்கு, பெரும்பாலும் வேலைவாய்ப்புகள் கிடைக்கின்றன. தொழிலாளர்களில் சுமார் 85% பேர் போக்குவரத்துச் சேவைகள், வணிகம் மற்றும் சேவைத்துறைகளில் பணிபுரிபவர்களாக உள்ளனர். உற்பத்தி சார்ந்த தொழில்கள் மற்றும் குடிசைத் தொழில்கள் போன்ற இரண்டாம் நிலை தொழிற்துறை நடவடிக்கைகளில் 10% தொழிலாளர்கள் பணிபுரிகின்றனர். நகரில் உள்ள மொத்தத் தொழிலாளர்களில், ஆண்களின் பங்கு 50%; பெண்களின் பங்கு 20% ஆகக் கணக்கிடப்பட்டுள்ளது. சென்னை இராயபுரத்திற்கும், வாலாசாபேட்டைக்கும் இடையில் அமைக்கப்பட்ட தெற்காசியாவின் இரண்டாவது ரயில் பாதையின் வளர்ச்சியோடு, ஆற்காடு மற்றும் அதன் அருகில் இருக்கும் தொழில் நகரங்களும் தொடர்ந்து நிலையாக தொழில்துறை வளர்ச்சியைப் பதிவு செய்துள்ளன.  
ஆற்காடு நகரைச் சுற்றியுள்ள இராணிப்பேட்டை நகரத்தில், நூற்றுக்கணக்கான தோல் மற்றும் தோல் பதனிடும் வசதிகள் கொண்ட தொழிற்சாலைகள் இருக்கின்றன. இந்த மாவட்டத்தில் இருந்துதான் நன்கு பதனிடப்பட்ட உயர்ரக தோல் பொருட்கள், வெளி நாடுகளுக்கு ஏற்றுமதி செய்யப்படுகின்றன. நாட்டின் மொத்தத் தோல் ஏற்றுமதியில், வேலூர் மாவட்ட தோல் தொடர்பான பொருட்கள் 37% ஆகும்.
# ஆற்காடு

## நிர்வாகம் மற்றும் அரசியல்

- ஆற்காடு நகரம், மூன்றாம் நிலை நகராட்சியாக 1959 ஆம் ஆண்டு தரம் உயர்த்தப்பட்டது.
- 1973 ஆம் ஆண்டு இரண்டாம் நிலை நகராட்சியாகவும் மாற்றப்பட்டது.
- 1998 ஆம் ஆண்டு முதல் நிலை நகராட்சியாக தரம் உயர்த்தப்பட்டு இன்று வரை செயல்பட்டு வருகிறது. இந்த நகராட்சியில் 30 வார்டுகள் உள்ளன. 30 வார்டுகளுக்கும், ஒவ்வோர் உறுப்பினர்கள் மக்களால் தேர்ந்தெடுக்கப்படுகின்றனர்.
- ஆற்காடு அரக்கோணம் மக்களவைத் தொகுதிக்கு உட்பட்டதாகும்.
# ஆற்காடு

## கல்வி

இந்தியாவின் தொழில்நுட்பக் கல்வி வளர்ச்சியில், ஆற்காடு சுற்றியுள்ள கல்வி பங்கு, முக்கியமானதாகக் கருதப்படுகிறது. இங்கு ஓர் அரசுப் பல்கலைக்கழகம், ஒரு தனியார் தொழில்நுட்பப் பல்கலைக்கழகம், ஓர் அரசு மருத்துவக்கல்லூரி, ஒரு தனியார் மருத்துவக்கல்லூரி தவிரப் பல பொறியியல், கலை அறிவியல் கல்லூரிகள் உள்ளன.
# ஆற்காடு

## போக்குவரத்து

### சாலை வசதிகள்

சுமார் 104.332 கி.மீ., அதாவது (64.829 மைல்) நீளமுள்ள சாலைகளை, வேலூர் மாநகராட்சி பராமரித்து வருகிறது. இதில் 50.259 கி.மீ. (31.229 மைல்) நீளமுடைய சிமெண்ட் சாலைகள், 6.243 கி.மீ. நீளமுள்ள (3.879 மைல்) மண் சாலைகள் மற்றும் 47.88 கி.மீ. (29.75 மைல்) நீளமுடைய நிலக்கரித் தார்ச்சாலைகள் உள்ளன. பெங்களூர் – சென்னை சாலையில் உள்ள கிருட்டிணகிரியையும், வாலாசாவையும் இணைக்கும் மாநில நெடுஞ்சாலை எண் 46, ஆற்காடு வழியாகச் செல்கிறது.
மேலும் மாநில நெடுஞ்சாலை எண் 4
1. ராணிப்பேட்டை – ஆரணி - விழுப்புரம் மற்றும்
1. கடலூர் – திருவண்ணாமலை - சித்தூர்
சாலைகளை இணைத்துச் செல்கிறது.  
சென்னையிலிருந்து, ஆரணிக்கு செல்ல வேண்டுமென்றால் ஆற்காடு வழியாக தான் செல்ல முடியும்.  
தேசிய நெடுஞ்சாலை 46 - சென்னை - பெங்களூரு நெடுஞ்சாலை
- மாநில நெடுஞ்சாலை 4 - இராணிப்பேட்டை - ஆற்காடு - ஆரணி - சேத்துப்பட்டு - செஞ்சி - விழுப்புரம் நெடுஞ்சாலை
- மாநில நெடுஞ்சாலை 5 - இராணிப்பேட்டை - செய்யாறு - வந்தவாசி - திண்டிவனம் நெடுஞ்சாலை
- மாநில நெடுஞ்சாலை - இராணிப்பேட்டை - ஆற்காடு - காவனூர் - கண்ணமங்கலம் நெடுஞ்சாலை
- மாநில நெடுஞ்சாலை - ஆற்காடு - வாலசாபேட்டை - சோளிங்கர் நெடுஞ்சாலை
- மாநில நெடுஞ்சாலை - ஆற்காடு - இராணிப்பேட்டை - சித்தூர் நெடுஞ்சாலை
ஆகிய நெடுஞ்சாலைகளை இணைக்கும் வகையில் அமைந்துள்ளது.
# ஆற்காடு

## போக்குவரத்து

### பேருந்து வசதிகள்

தமிழ்நாடு, ஆந்திர பிரதேசம், கருநாடகம் ஆகிய மாநிலங்களில் உள்ள முக்கிய நகரங்களுடன், ஆற்காடு இணைக்கப்பட்டுள்ளது.
| ஆரணி மார்க்கமாக | ஆரணி, போளூர், திருவண்ணாமலை, திருச்சி, செங்கம், சேத்துப்பட்டு, மேல்மலையனூர், செஞ்சி, விழுப்புரம் செல்லும் பேருந்துகள் |
| --- | --- |
| கண்ணமங்கலம் மார்க்கமாக | கண்ணமங்கலம், காளசமுத்திரம், படவேடு, போளூர் செல்லும் பேருந்துகள் |
| வேலூர் மார்க்கமாக | வேலூர், குடியாத்தம், பேர்ணாம்பட்டு, திருப்பதி, ஆம்பூர், திருப்பத்தூர், அரூர், ஊத்தங்கரை, கிருஷ்ணகிரி, ஓசூர், பெங்களூரு, தருமபுரி, ஒகேனக்கல், மேட்டூர், சேலம் செல்லும் பேருந்துகள் |
| இராணிப்பேட்டை மார்க்கமாக | இராணிப்பேட்டை, சோளிங்கர், திருத்தணி, திருவள்ளூர், சென்னை, காஞ்சிபுரம், கல்பாக்கம், செங்கல்பட்டு, தாம்பரம், அடையாறு, திருப்பதி, சோழிங்கநல்லூர் செல்லும் பேருந்துகள் |
| வெம்பாக்கம் மார்க்கமாக | வெம்பாக்கம், காஞ்சிபுரம் செல்லும் பேருந்துகள் |
| செய்யாறு மார்க்கமாக | செய்யாறு, வந்தவாசி, மேல்மருவத்தூர், புதுச்சேரி, திருச்சி, நாகப்பட்டினம், சிதம்பரம் செல்லும் பேருந்துகள் |
| கலவை மார்க்கமாக | கலவை, செய்யாறு, வாழைப்பந்தல் செல்லும் பேருந்துகள் |  
அதுமட்டுமின்றி தென் இந்தியாவின் பிற முக்கிய நகரங்களுக்கும் சென்றுவர பேருந்து சேவை வசதிகள் உண்டு. சுமார் 30 கி.மீ. அருகிலுள்ள புறநகரங்களை, நகரப்பேருந்து சேவை, ஆற்காடு, வேலூருடனும் மற்றும் ஆரணியுடனும் இணைக்கிறது.
# ஆற்காடு

## போக்குவரத்து

### இரயில் வசதிகள்

ஆற்காடு நகரில் இரயில் சேவை ஏதுமில்லை. எனினும், ஆற்காடு நகரின் வழியாக இரயில்களை இணைக்கும் வகையில் திண்டிவனம் - ஆரணி - நகரி இரயில் பாதைத் திட்டம் அறிவிக்கப்பட்டு, அதற்கான பணிகளும் நடைபெற்று வருகின்றன..
அதுமட்டுமின்றி, சென்னை பெங்களூர் அகன்ற இரயில் பாதையில் அமைந்துள்ள காட்பாடி இரயில் நிலையம், சென்னை, பெங்களூர், திருப்பதி, திருவண்ணாமலை, விழுப்புரம் மற்றும் திருச்சி இரயில் நிலையங்களுடன் இணைக்கப்பட்டுள்ளது. தினசரி 150க்கும் மேற்பட்ட இரயில்கள், இந்நிலையத்தின் வழியாகச் செல்கின்றன.
- விஜயவாடா, திருப்பதி, புவனேஸ்வர், நாக்பூர், பெங்களூரு, போபால், மும்பை, மங்களூர், திருச்சிராப்பள்ளி, பிலாஸ்பூர், கோர்பா, பாட்னா, எர்ணாகுளம், திருவனந்தபுரம், கன்னியாகுமரி, சீரடி, கான்பூர், கயா, தன்பாத், ஜம்மு தாவி, மதுரை, பிலாய், குவாலியர், சென்னை சென்ட்ரல், ஹவுரா, புது தில்லி, கோயம்புத்தூர், குவஹாத்தி, திருவனந்தபுரம், கோழிக்கோடு, ஜெய்ப்பூர்
மற்றும் பிற முக்கிய நகரங்களுக்கு காட்பாடியில் இருந்து நேரடி இரயில் இணைப்புகள் உள்ளன.
# ஆற்காடு

## போக்குவரத்து

### விமான சேவை

இங்கிருந்து சுமார் 100 கி.மீ. தூரத்தில் சென்னை சர்வதேச விமான நிலையமும், சுமார் 250 கி.மீ. தூரத்தில் பெங்களூரு சர்வதேச விமான நிலையமும் உள்ளன. சுமார் 90 கி.மீ. தூரத்தில் திருப்பதி உள்நாட்டு விமான நிலையம் அமைந்துள்ளது.
# அரிமளம்

**அரிமளம்** (ஆங்கிலம்:Arimalam), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், திருமயம் வட்டத்தில் இருக்கும் ஒரு பேரூராட்சி ஆகும்.
# அரிமளம்

## அமைவிடம்

திருமயம் வட்டத்தில் அமைந்த அரிமளம் பேரூராட்சி, புதுக்கோட்டை மற்றும் திருமயத்திலிருந்து 18 கி.மீ. தொலைவில் உள்ளது.
# அரிமளம்

## பேரூராட்சியின் அமைப்பு

9.19 சகி.மீ. பரப்பும், 15 வார்டுகளும், 86 தெருக்களும் கொண்ட இப்பேரூராட்சி திருமயம் (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.
# அரிமளம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,184 வீடுகளும், 8,948 மக்கள்தொகையும் கொண்டது.
# அரிமளம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 66&nbsp;மீட்டர் (216&nbsp;அடி) உயரத்தில் இருக்கின்றது.
# அரிமளம்

## வரலாறு

சங்க காலத்தில் இந்த அரிமளம் என்னும் ஊர் 'அரிமணவாயில்' என்னும் பெயருடன் விளங்கியது. அந்த ஊருக்குப் பக்கத்தில் ஊறத்தூர் என்னும் ஊர் இருந்தது. இந்தப் பகுதி பசும்பூண் பாண்டியனின் ஆட்சிக்கு உட்பட்டிருந்தது. இந்தப் பாண்டியனை எதிர்த்த பகைவர்கள் சிலர் அவனது படைத்தலைவன் 'நெடுமிடல்' என்பவனைப் போரில் கொன்றனர். எவ்வி காவிரியாற்றின் வடகரையிலுள்ள 'நீடூர்' என்னும் ஊரின் மன்னன். இவன் இந்த வெற்றிக்கு உறுதுணையாக இருந்தான். இந்த வெற்றிக்குப் பின்னர் நெடுமிடலை வீழ்த்திய கூட்டணி அரிமணவாயில் உறத்தூரில் போராரவாரத்தோடு பெருஞ்சோறு (பெருவிருந்து) உண்டு மகிழ்ந்தனர். (இந்தச் செயதி பலரது வாயில் பேசப்பட்டது போல, தலைவனோடு தனிமையில் கொண்டிருந்த உறவை ஊர்மக்கள் பலரும் பேசிக்கொண்டனர் என்று தலைவி ஒருத்தி கூறுவதாக இந்தப் பாடல் அமைந்துள்ளது). அரிமளம் நகரம் முந்தைய மதுரை மாவட்டத்தில் ஒரு பகுதியாக இருந்தது
# அரியலூர்

**அரியலூர்** (*Ariyalur*) இந்தியாவின், தமிழ்நாடு மாநிலத்தில் அமைந்துள்ள முக்கிய தொழிற்சாலை நகரமாகும். அரியலூர் மாவட்டத்தின் நிர்வாகத் தலைமையிட நகரமும், இரண்டாம் நிலை நகராட்சியும் ஆகும். மேலும் இந்தியாவிலே இங்கு தான் நிலத்தடியில் பாறை கற்களை உடைத்து குவாரி சுரங்கம் மூலமாக சுண்ணாம்புக்கல் மற்றும் பைஞ்சுதை காரையான (சிமெண்ட்) அதிகமாக கிடைப்பதால் அதை மையமாக கொண்டு பல சிமெண்ட் ஆலைகள் இவ்வூரை சுற்றி அதிகமாக உள்ளதால், அரியலூரை **சிமெண்ட் நகரம்** என்றும் அழைக்கப்படுகிறது. இங்கிருந்து தமிழகத்தின் தலைநகரமான சென்னை 272 கி.மீ. தொலைவில் உள்ளது.
# அரியலூர்

## பெயர்க்காரணம்

- அரியல் - ஒரு வகையான மதுபானம். இங்கு கள் உற்பத்தி இருந்ததனால் அந்த சிற்றூர் அரியலூர் என சொல்லப்பட்டிருக்கலாம்.
- விஷ்ணுவின் பெயரால் இப்பெயர் பெற்றது எனக் கூறப்படுகிறது.
- ஹரியலூர் என்ற பெயரே காலப்போக்கில் அரியலூர் ஆக மாறியது.
- அரி+இல்+ஊர்= அரியிலூர்.
- அரி- விஷ்ணு
- இல்- உறைவிடம்
- ஊர்- பகுதி.
- விஷ்ணு பகவான் உறைவிடம் கொண்ட பகுதி என்பதன் சுருக்கம்.
- விஷ்ணு (திருமால்) சாந்தி வைணவ வழிபாட்டு திருக்கோயில்கள் அதிகமாக உள்ள பகுதி என்பதாலும் இவ்வூருக்கு அரியலூர் என்று பெயர் ஏற்பட்டது என்றும் கூறப்படுகிறது.
- மேலும் அக்காலகட்டத்தில் ஜமீன் ஆதிக்கமிக்க பகுதியாக இவ்வூர் சுற்று புறங்களில் இருந்ததால் அம்மக்கள் அனைவரும் அறியாமையால் இருந்ததாலும் அறியலூர் என்ற பெயர் காலபோக்கில் " அரியலூர் " என மாறியது என்றும் கூறப்படுகிறது.
# அரியலூர்

## வரலாறு

அரியலூர் மாவட்டம், சனவரி 1, 2001 இல் பெரம்பலூர் மாவட்டத்தின் சில பகுதிகளைக் கொண்டு உருவாக்கப்பட்டது. ஆனால் மார்ச் 31, 2002இல் அண்ணா திராவிட முன்னேற்றக் கழக ஆட்சியில் பொருளாதாரக் காரணங்களுக்காக, அரியலூர் மாவட்டம் மீண்டும் பெரம்பலூர் மாவட்டத்துடன் இணைக்கப்பட்டது. மீண்டும் பெரம்பலூர் மாவட்டத்தை இரண்டாகப் பிரித்து, தமிழகத்தின் 31-வது மாவட்டமாக அரியலூர் மாவட்டம் நவம்பர் 23, 2007 இல் உருவாக்கப்பட்டது. அரியலூர் நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.
# அரியலூர்

## புவியியல்

அரியலூர் மாவட்டத்தில், என்ற புவியியல் ஆள்கூறுகள் கொண்டு அரியலூர் நகரம் அமைந்துள்ளது. கடல் மட்டத்தில் இருந்து இவ்வூர் சராசரியாக 76&nbsp;மீட்டர் (249&nbsp;அடி) உயரத்தில் இருக்கின்றது.
# அரியலூர்

## எல்லைகள்

கிழக்கே சிதம்பரம் 88 கி.மீ.; தெற்கே தஞ்சாவூர் 44 கி.மீ.; மேற்கே பெரம்பலூர் 31 கி.மீ.; வடக்கே விருத்தாசலம் 56 கி.மீ.; வடகிழக்கே கடலூர் 116 கி.மீ.; தென்மேற்கே திருச்சி 61 கி.மீ.; தொலைவிலும் அரியலூர் மாவட்ட எல்லைகளாக அமைந்துள்ளது.
# அரியலூர்

## தனித்துவம்

இது ஆசியாவிலேயே அதிக அளவில் சிமெண்ட் தயாரிக்கும் நகரங்களில் ஒன்றாகும்.
# அரியலூர்

## மக்கள் வகைப்பாடு

2011 ஆம் ஆண்டு மக்கள் தொகை கணக்கெடுப்பின்படி 18 நகராட்சி மன்ற உறுப்பினர்களையும், 7,319 குடும்பங்களையும் கொண்ட இந்நகரத்தின் மக்கள்தொகை 28,902 ஆகும். இந்நகரத்தின் எழுத்தறிவு 84.8% மற்றும் பாலின விகிதம் 1000 ஆண்களுக்கு, 1,014 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2,977 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 936 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 3,254 மற்றும் 8 ஆகவுள்ளனர். மக்கள்தொகையில் இந்துக்கள் 90.55%, இசுலாமியர்கள் 4.61%, கிறித்தவர்கள் 3.81%, மற்றும் பிறர் 1.02.% ஆகவுள்ளனர்.
# அரியலூர்

## அரியலூர் சிமெண்ட் ஆலைகள்

1. டான்செம் (TANCEM) (Tamilnadu Cement Corporation Limited). இது ஒரு அரசு நிறுவனம் ஆகும். இது 1979 ஆம் ஆண்டு நிறுவப்பட்டது.
1. ராம்கோ சிமென்ட் (Ramco Cement) கோவிந்தபுரம். 1997 ஆம் ஆண்டு அன்றைய தமிழக முதல்வர் மு. கருணாநிதியால் துவங்கி வைக்கப்பட்டது. துவக்கத்தில் 0.9 மில்லியன் டன் (MTPA) (வருடத்திற்கு) உற்பத்தி செய்யத்துவங்கிய ஆலை, தற்போது 3 மில்லியன் டன் (MTPA) (வருடத்திற்கு) உற்பத்தி செய்கிறது. இந்தியாவிலேயே நான்கு இலை விருது (Four Leaves Award) வாங்கிய ஒரே நிறுவனம் ஆகும்.
1. டால்மியா சிமெண்ட் (Dalmia Cement) தாமரைக்குளம். 2012 ஆம் ஆண்டு செப்டம்பர் 18 ஆம் தேதி அப்போதைய தமிழக முதல்வர் ஜெ. ஜெயலலிதாவால், 2012 பசுமை விருது (Green Award-2012), 2012 ஆம் ஆண்டிற்கான சிஐஐ வினைதிறன் யூனிட் விருதும் (CII ENERGY EFFICIENT UNIT AWARD-2012) ஆக ஓராண்டில் இரண்டு விருதுகள் வாங்கியுள்ளது.
1. செட்டிநாடு சிமெண்ட் (Chettinad Cement) கீழப்பழூர்.
1. அல்ட்ரா டெக் சிமெண்ட் (Ultra Tech Cement) (Adithya Birla Group) ரெட்டிப்பாளையம்.
1. இந்தியா சிமெண்ட் (Coromandel King-Sankar Sakthi) தளவை.
# அரியலூர்

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | கு. சின்னப்பா |  |
| மக்களவை உறுப்பினர் | தொல். திருமாவளவன் | } |
அரியலூர் நகராட்சியானது அரியலூர் சட்டமன்றத் தொகுதிக்கும் மற்றும் சிதம்பரம் மக்களவைத் தொகுதிக்கு உட்பட்டதாகும்.  
2024 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை விடுதலைச் சிறுத்தைகள் கட்சியைச் சேர்ந்த தொல். திருமாவளவன் வென்றார்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியில் திமுக கூட்டணி கட்சியான (மதிமுகவை) சேர்ந்த கு. சின்னப்பா வெற்றி பெற்றார்.
# அரியலூர்

## கல்லூரிகள்

1. அரசு மருத்துவக் கல்லூரி, அரியலூர்.
1. அரசு கலை மற்றும் அறிவியல் கல்லூரி, அரியலூர்.
1. அரசு கலை மற்றும் அறிவியல் கல்லூரி, ஜெயங்கொண்டம்.
1. அரசு பொறியியல் கல்லூரி, அரியலூர்.
1. அரசினர் பல்வகை தொழில்நுட்பக் கல்லூரி, கீழப்பழுவூர்.
1. மீனாட்சி இராமசாமி கலை மற்றும் அறிவியல் கல்லூரி, தத்தனூர்.
1. விநாயகா கலை அறிவியல் மகளிர் கல்லூரி, கீழப்பழுவூர்.
# அரியலூர்

## கோயில்

- கோதண்டராமசாமி கோயில், அரியலூர்
- ஆலந்துறையார் கோயில், அரியலூர்
- உடையார்பாளையம் அருள்மிகு பயறணீநாதசுவாமி திருக்கோயில்
- கங்கைகொண்ட சோழீசுவரர் கோயில்
- கலியுக வரதராச பெருமாள் கோயில்
# அரியலூர்

## போக்குவரத்து

### பேருந்து போக்குவரத்து

- மாநில நெடுஞ்சாலை 143 - அரியலூர்- துங்கபுரம் - திட்டக்குடி, மாநில நெடுஞ்சாலை 27 அரியலூர் - தஞ்சாவூர் மற்றும் மாநில நெடுஞ்சாலை 139 அரியலூர் - ஜெயங்கொண்டம் மற்றும் மாநில நெடுஞ்சாலை, அரியலூர் - செந்துறை - ஜெயங்கொண்டம் ஆகிய சாலைகள் அரியலூர் வழியாக செல்லும் முக்கிய சாலைகள் ஆகும்.
- விரைவில் திருச்சி - விருத்தாசலம் நெடுஞ்சாலை அமையயுள்ளது. மேலும் இந்த சாலை வழி அமையுமானால் திருச்சியிலிருந்து அரியலூர் வழியாக விருத்தாசலம், பண்ருட்டி, நெய்வேலி, வடலூர், கடலூர், பாண்டிச்சேரி வரையில் குறுகிய நேர வழி சாலையாக அமையும்.
- மேலும் இவ்வழி சாலை மார்க்கத்திற்கு தற்போது திருச்சி மாவட்டம் கல்லகத்திலிருந்து வடகிழக்கு பகுதியாக பார்ப்பனச்சேரி வழியாக அரியலூர் வரையில் 15 கி.மீ. தொலைவிற்கு புதிய சாலை போடுவதற்கும்.
- அதே போல் **அரியலூர்** முதல் பெண்ணாடம் வரையில் 42 கி.மீ. தொலைவிற்கு பழைய சாலை வழி மார்க்கம் ஏற்கனவே இருந்தாலும் அச்சாலையில் உள்ள வளைவுகள், திருப்புங்களை நேர்படுத்தி விரைவு சாலையாக மாற்ற அவ்வழியில் உள்ள நிலங்களை விரைவில் தேசிய நெடுஞ்சாலை துறை மூலம் கையகப்படுத்தும் பணி நடைபெறும் என்று எதிர்பார்க்கப்படுகிறது.
- மேலும் இச்சாலை மார்க்கம் அமையுமானால் **அரியலூரிலிருந்து** **பெண்ணாடத்தை** சுமார் 37 கி.மீ. தொலைவிற்கு குறைக்கபட்டு எளிதாகவும், விரைவாகவும் சென்று அடையலாம்.
- இச்சாலை வழி அமைந்தால் திருச்சி–**அரியலூர்**–விருத்தாசலம் சாலை தூரமானது 117 கி.மீ. என்று குறுகிய நேர வழி விரைவு சாலையாக மாற வாய்ப்புள்ளது.
- அதே போல் இவ்வழி தடத்தில் தஞ்சாவூர் மற்றும் அரியலூரிலிருந்து விருத்தாசலம், உளுந்தூர்பேட்டை, விழுப்புரம் வழியாக சென்னைக்கும் குறுகிய நேர வழி சாலையாக அமையும் என்பது குறிப்பிடத்தக்கது.
- அதைவிட அரியலூர், விருத்தாசலம், உளுந்தூர்பேட்டை வழியான சென்னை இணைப்பு வழி சாலையானது அமைந்தால் அரியலூரை சுற்றியுள்ள பல சிமெண்ட் தொழிற்சாலைகள் மற்றும் சுண்ணாம்புக்கல் போன்ற கனிம உற்பத்தி பொருட்கள் மற்றும் பிற தொழிற்சாலைகளுக்கு ஏற்றுமதி/இறக்குமதி செய்யும் அதிகனரக வாகனங்களான சரக்கு உந்துகள் (Heavy Load Lorry's) மிக எளிய வகையில் தமிழகத்தின் தலைநகரான சென்னை சென்று வர விரைவு வழி சாலையாக அமையும் என்பதே ஆகும்.
- மேலும் இங்கிருந்து சென்னை, தஞ்சாவூர், திருச்சி, பெரம்பலூர், துறையூர், கும்பகோணம், ஜெயங்கொண்டம், பட்டுக்கோட்டை, சிதம்பரம், மயிலாடுதுறை, வேளாங்கண்ணி, விருத்தாச்சலம், திட்டக்குடி, கள்ளக்குறிச்சி, சின்னசேலம், ஆத்தூர், சேலம், திருப்பூர், கோயம்புத்தூர், பழனி, கன்னியாகுமரி மற்றும் குமுளி ஆகிய இடங்களுக்கு நேரடியாக பேருந்து வசதிகள் உள்ளன.
# அரியலூர்

## போக்குவரத்து

### தொடருந்து போக்குவரத்து

அரியலூர் தொடருந்து நிலையம் ஆனது சென்னை மற்றும் திருச்சிராப்பள்ளியை இணைக்கும் ஒரு முக்கிய ரயில் நிலையமாகும். இங்கு தினமும் பல்லவன் தொடர்வண்டி, மலைக்கோட்டை விரைவுவண்டி, முத்து நகர் விரைவுவண்டி, வைகை விரைவுத் தொடர்வண்டி மற்றும் குருவாயூர் விரைவுவண்டி ஆகிய தொடர்வண்டிகள் இந்த இரயில் நிலையத்தில் நின்று செல்கின்றன. இந்நிலையத்திற்கு, காலை 7.40 மணிக்கு வந்தடையும், சென்னை எழும்பூரை நோக்கி செல்லும் பல்லவன் விரைவுத் தொடருந்துக்காக, தஞ்சாவூரிலிருந்து நேரடியாக இந்த தொடருந்து நிலையத்திற்கு ஒரு அரசு பேருந்து இயக்கப்படுகிறது.
# அரியலூர்

## போக்குவரத்து

### வானூர்தி போக்குவரத்து

இதன் அருகில் உள்ள வானூர்தி நிலையம் 76 கி.மீ. தொலைவில் உள்ள திருச்சிராப்பள்ளி பன்னாட்டு வானூர்தி நிலையம் ஆகும்.
# அரியப்பம்பாளையம்

**அரியப்பம்பாளையம்** (ஆங்கிலம்:**Ariyappampalayam**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் சத்தியமங்கலம் வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சி, 1960 ல் பேரூராட்சி யாக தரம் உயர்த்தப்பட்டது.அரியப்பம்பாளையம், பழைய கலையனூர் மற்றும் புதுக்கலையனூர் ஆகிய மூன்று வருவாய் கிராமங்களை உள்ளடக்கியுள்ளது. மேலும் இப்பேரூராட்சியின் கிழக்கே பவானி ஆறும், தெற்கே பெரியூர் மாகாளியம்மன் கோயிலும் உள்ளன.சத்தியமங்கலம் நகரை ஒட்டிய முக்கிய நகராக வளர்ந்து வருகிறது...ஈரோடு மாவட்டத்தில் அரியப்பம்பாளையம் 12 வது பெரிய நகரமாகும்.
# அரியப்பம்பாளையம்

## அமைவிடம்

அரியப்பம்பாளையம் பேரூராட்சிக்கு 58.6 கி.மீ. தொலைவில் ஈரோடு உள்ளது. இதன் கிழக்கில் கோபிச்செட்டிப்பாளையம் 24 கி.மீ.; மேற்கில் மேட்டுப்பாளையம் 40 கி.மீ.; வடக்கில் சத்தியமங்கலம் 2 கி.மீ.; தெற்கில் புளியம்பட்டி 20 கி.மீ. தொலைவில் உள்ளன.
# அரியப்பம்பாளையம்

## பேரூராட்சியின் அமைப்பு

9.06 ச.கி.மீ. பரப்பும், 15 பேரூராட்சி மன்ற உறுப்பினர்களையும், 64 தெருக்களையும் கொண்ட இப்பேரூராட்சி, பவானிசாகர் (சட்டமன்றத் தொகுதி) மற்றும் நீலகிரி மக்களவைத் தொகுதி ஆகியவற்றிற்கு உட்பட்டது.
# அரியப்பம்பாளையம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பு, இப்பேரூராட்சி 4,507 வீடுகள் மற்றும் 15,706 மக்கள்தொகை கொண்டுள்ளதைக் குறிக்கிறது.
# ஆறுமுகநேரி

**ஆறுமுகநேரி** (*Arumuganeri*), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் உள்ள பேரூராட்சி ஆகும்.  
இவ்வூர் தூத்துக்குடியிலிருந்து 35 கி.மீ. தொலைவிலும், திருச்செந்தூரிலிருந்து 8 கி.மீ. தொலைவிலும் உள்ளது. அருகில் உள்ள தொடருந்து நிலையம் 2 கி.மீ. தொலைவில் உள்ள காயல்பட்டினம் ஆகும்.  
2011-ஆம் ஆண்டு மக்கள் தொகை கணக்கெடுப்பின்படி, 6,968 வீடுகள் கொண்ட இப்பேரூராட்சியின் மக்கள்தொகை 27,266 ஆகும்  
30 ச.கி.மீ. பரப்பும், 18 வார்டுகளும், 117 தெருக்களும் கொண்ட இப்பேரூராட்சி திருச்செந்தூர் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.
# ஆறுமுகநேரி

## சிவன் கோவில்

ஆறுமுகநேரியில் இரண்டு சிவன் கோவில் உள்ளது இதில் சோமநாத சாமி கோவில்  
பெரிய கோவில் மற்றும் ஆறுமுகநேரி அதிக மக்கள் வரும் கோவில்  
இந்த கோவில் சந்தை அருகில் உள்ளது அல்லது மதுரையிலிருந்து திருச்செந்துர் செல்லும் சாலையில் அறுமுகநேரி உள்ளது
# ஆறுமுகநேரி

## பெயர் வரலாறு

தமிழகத்தின் பல்வேறு பகுதிகளில் இருந்து பாத யாத்திரையாக காவடி தூக்கி வரும் பக்தகோடிகள், திருச்செந்தூரில் உறையும் ஆறுமுகப்பெருமானைக் கண்டு வணங்கி வழிபடநேர் வழியாக இவ்விடம் அமைந்ததால் இப்பெயர் பெற்றது.ஆற்றின் முகத்துவாரத்தில் அமைந்துள்ள நகரம் என்பதால் *ஆறுமுகநகரி* என்று வழங்கப்பட்டு, பின்னர் *ஆறுமுகநேரி* என்று மருவி தற்போது அழைக்கப்பட்டு வருகிறது.
# ஆறுமுகநேரி

## முக்கிய தொழில்கள்

உப்பு வியாபாரம், நெல் சாகுபடி, முருங்கைக்காய் வியாபாரம், சந்தை வியாபாரம், தொழிற்சாலைப்பணி போன்றவை இவ்வூர் மக்கள் செய்து வரும் முக்கியத் தொழிலாகும்.
# ஆறுமுகநேரி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 6&nbsp;மீட்டர் (19&nbsp;அடி) உயரத்தில் இருக்கின்றது.
# அசோக் நகர்

::இது சென்னையில் உள்ள அசோக் நகர் அல்ல.  
**அசோக் நகர்** (ஆங்கிலம்:Ashok Nagar), இந்தியாவின் மத்தியப் பிரதேசம் மாநிலத்தில் அமைந்துள்ள அசோக் நகர் மாவட்டத்தில் உள்ள ஒரு நகராட்சி ஆகும்.
# அசோக் நகர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 57,682 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அசோக் நகர் மக்களின் சராசரி கல்வியறிவு 63% ஆகும், இதில் ஆண்களின் கல்வியறிவு 72%, பெண்களின் கல்வியறிவு 53% ஆகும். இது இந்திய தேசிய சராசரி கல்வியறிவான 59.5% விட கூடியதே. அசோக் நகர் மக்கள் தொகையில் 16% ஆறு வயதுக்குட்பட்டோர் ஆவார்கள்.
# அசோகபுரம்

**அசோகபுரம்** (ஆங்கிலம்:Ashokapuram), இந்தியாவின், தமிழ்நாடு மாநிலத்தில், அமைந்துள்ள கோயம்புத்தூர் மாவட்டத்தில் இருக்கும் ஒரு நகரம் ஆகும்.
# அசோகபுரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 9676 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். அசோகபுரம் மக்களின் சராசரி கல்வியறிவு 84% ஆகும். இதில் ஆண்களின் கல்வியறிவு 87%, பெண்களின் கல்வியறிவு 80% ஆகும். இது இந்திய தேசிய சராசரி கல்வியறிவான 59.5% விட கூடியது. அசோகபுரம் மக்கள் தொகையில் 7% ஆறு வயதுக்குட்பட்டோர் ஆவார்கள்.
# அத்திப்பட்டு

**அத்திப்பட்டு** (*Athipattu*) என்பது தமிழ்நாட்டின் திருவள்ளூர் மாவட்டத்தில் இருக்கும் ஒரு பேரூராட்சி ஆகும். அக்கம் பக்கத்தில் உள்ள நகரங்களை, சென்னை புறநகர் தொடருந்து மூலம், அத்திப்பட்டு தொடருந்து நிலையம் இணைக்கிறது. இது சென்னையின் வடக்குப் பகுதியில் உள்ளது. இங்கு வல்லூர் அனல் மின் நிலையம் செயல்படுகிறது.  
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.
# அத்திப்பட்டு

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 11,034 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அத்திப்பட்டு மக்களின் சராசரி கல்வியறிவு 72% ஆகும், இதில் ஆண்களின் கல்வியறிவு 79%, பெண்களின் கல்வியறிவு 64% ஆகும். இது இந்திய தேசிய சராசரி கல்வியறிவான 59.5% விட கூடியதே. அத்திப்பட்டு மக்கள் தொகையில் 11% ஆறு வயதுக்குட்பட்டோர் ஆவார்கள்.
# ஆவடி

**ஆவடி** (*Avadi*) இந்தியாவின் தமிழ்நாடு மாநிலத்தின் சென்னையின் புறநகர்ப் பகுதிகளுள் ஒன்றாகும். இது சென்னை மாநகருக்கு வடமேற்கில் அமைந்துள்ளது; மற்றும் இது திருவள்ளூர் மாவட்டத்தில் உள்ள ஒரு மாநகராட்சியாகும். ஆவடி மாநகராட்சி தன்னகத்தே கொண்டுள்ள திருமுல்லைவாசல் என்னும் ஊரில் 'மாசிலாமணீஸ்வரர் கோயில்' (சிவாலயம்) உள்ளது. ஆவடி மாநகரில், கன ஊர்தி தொழிற்சாலை, போர் ஊர்தி தொழிற்சாலை வாரியம், போர் ஊர்தி ஆராய்ச்சி மற்றும் வளர்ச்சி நிறுவனம் ஆகியவை அமைந்துள்ளன. சென்னையின் மேற்குப் புறநகர்ப் பகுதிகளில், அதிக மக்கள் தொகை மற்றும் வளர்ந்த பகுதிகளில் இதுவும் ஒன்றாகும். ஆவடியில் உள்ள ஏரி 'பாலேரிப்பட்டு' என்று அழைக்கப்பட்டது; இது இப்போது மிகவும் பழைய நில ஆவணங்களில் மட்டுமே காணப்படுகிறது. ஆவடி நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. ஆவடி சட்டப்பேரவைத் தொகுதி திருவள்ளூர் மக்களவைத் தொகுதிக்கு உட்பட்டதாகும்.
# ஆவடி

## ஆவடி மாநகராட்சியுடன் இணைத்தல்

17 சூன் 2019 அன்று ஆவடி நகராட்சியை, ஆவடி மாநகராட்சிப் பகுதியுடன் இணைக்க, தமிழ்நாடு அரசு அவசரச் சட்டம் பிறப்பித்து, அதனை அரசிதழிலும் வெளியிட்டுள்ளது.
# ஆவடி

## பெயர் காரணம்

தமிழில் “ஆ“ என்றால் பசு என்று பொருள். இந்த நகர் நிறைய பசு நிறைந்த ஊர் என்பதால் ஆ+அடி=ஆவடி என்று கூறுவதுண்டு.  
ஆவடி ( **AVADI** ) என்ற வார்த்தை ஆங்கிலத்தில், இங்குள்ள அரசுத் தொழிற்சாலையான “**A**rmoured **V**ehicles and **A**mmunition **D**epot of **I**ndia” என்பதன் சுருக்கமும் ஆகும். 1960க்குப் பிறகு இந்த நகர் வளர்ச்சி அடைந்தது.
# ஆவடி

## வரலாறு

இரண்டாம் உலகப் போருக்குப் பிந்தைய ஆண்டுகளில், 'மெட்ராஸ்' (இன்றைய சென்னை), முதன்மை நகரின் வடக்கு மற்றும் மேற்குப் பிராந்தியங்களில், ஆட்டோமொபைல் தொழிற்துறை வளர்ந்தபோது, வளர்ந்த "ஆட்டோ பெல்ட்" இன் ஒரு பகுதி ஆவடியாகும்.  
இந்திய தேசிய காங்கிரசின் புகழ்பெற்ற அமர்வு, 10 சனவரி 1955 அன்று ஆவடியில் நடைபெற்றது. இந்த வரலாற்றுச் சந்திப்பு சோசலிசத்தின் முக்கியத்துவத்தையும், சமூக வளர்ச்சியில் அதன் தாக்கத்தையும் வலியுறுத்தியது. ஏ.ஐ.சி.சி. (A.I.C.C. - All India Congress Committee) அமர்வில், மொரார்ஜி தேசாய் மற்றும் பிற காங்கிரஸ் தலைவர்களுடன் ஜவஹர்லால் நேரு, 'சமுதாயத்தின் சோசலிச முறை', காங்கிரஸின் குறிக்கோள் என்று அறிவித்தார்.
# ஆவடி

## அமைவிடம்

சென்னை மத்திய தொடருந்து நிலையத்திலிருந்து 22 கி.மீ. தொலைவிலும், சென்னை எழும்பூர் தொடருந்து நிலையத்திலிருந்து 20 கி.மீ. தொலைவிலும், சென்னை பன்னாட்டு விமான நிலையத்திலிருந்து 20 கி.மீ. தொலைவிலும், சென்னை கோயம்பேடு பேருந்து நிலையத்திலிருந்து 15 கி.மீ. தொலைவிலும், ஆவடி அமைந்துள்ளது.
# ஆவடி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 17&nbsp;மீட்டர் (55&nbsp;அடி) உயரத்தில் இருக்கின்றது.
# ஆவடி

## புவியியல்

### ஏரி

ஆவடி வீட்டு வசதி வாரியத்தின் பின்னால், 86 ஏக்கர் பரப்பில் பருத்திப்பட்டு ஏரி உள்ளது. இந்த ஏரியை ஆக்கிரமிப்புகளில் இருந்து மீட்டு, 28 கோடி ரூபாய் மதிப்பீட்டில் புனரமைக்கப்பட்டு, 'பசுமை பூங்கா' உருவாக்கப்பட்டுள்ளது.  
இதில், 60,000 கனமீட்டர் தூர் வாரப்பட்டு, 6 கோடி லிட்டர் தண்ணீர் சேமிக்க ஏரியின் சேமிப்பு திறன் அதிகரிக்கப்பட்டுள்ளது. 3 கி.மீ. தூரத்திற்கு ஏரியைச் சுற்றி நடைபாதை, படகு குழாம், சிறுவர்களுக்கான விளையாட்டு உபகரணங்கள் உள்ளிட்ட வசதிகள் ஏற்படுத்தப்பட்டு, ஜூன், 21 ம் தேதி முதல் மக்கள் பயன்பாட்டுக்கு விடப்பட்டுள்ளது.  
இதுபோல், ஆவடியைச் சுற்றி விளிஞ்சியம்பாக்கம் ஏரி, அராபத் ஏரி, சித்தேரி உள்ளிட்ட பல்வேறு நீர் நிலைகள் உள்ளன. அவைகள் குடியிருப்புப் பெருக்கத்தால் ஆக்கிரமிப்பு செய்யப்பட்டு, கழிவு நீர் கலக்கும் இடங்களாக உள்ளன.
# ஆவடி

## கழிவு மேலாண்மை

இந்நகரில் வசிப்பவர்களால் தினமும் சுமார் 150 மெட்ரிக் டன் குப்பைகள் உருவாகின்றன. திருவேற்காடு மற்றும் பூந்தமல்லி ஆகியவற்றுடன் சேர்ந்து, ஆவடியில் சுமார் 120,000 வீடுகளில் இருந்து சுமார் 210 மெட்ரிக் டன் திடக்கழிவுகள் உருவாகின்றன. இவை ஆவடி மாநகராட்சிக்குச் சொந்தமான சேக்காட்டில் 17.78 ஏக்கர் பரப்பளவில் கொட்டப்படுகின்றன. 2017 ஆம் ஆண்டில், நகராட்சி, 10.6 மில்லியன் டாலர் செலவில், 33 பரவலாக்கப்பட்ட உரம் பதப்படுத்தும் ஆலைகளை நிர்மாணிக்கத் திட்டமிட்டது; ஒவ்வொன்றும் 4 டன் மக்கும் கழிவுகளை எருவாக மாற்றும் திறன் கொண்டது. இவற்றில், 17 ஆலைகள் 2018 பிப்ரவரி வரை செயல்பட்டு வந்தன.
# ஆவடி

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி, 3,44,701 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். ஆவடி மக்களின் சராசரி கல்வியறிவு 79% ஆகும்; இதில் ஆண்களின் கல்வியறிவு 84%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விடக் கூடியதே. ஆவடி மக்கள் தொகையில் 10% ஆறு வயதுக்குட்பட்டோர் ஆவார்கள். நகரில் மொத்தம் 87,733 வீடுகள் இருக்கின்றன. மொத்தம் 127,152 தொழிலாளர்கள், 787 விவசாயிகள், 1,095 முக்கிய விவசாயத் தொழிலாளர்கள், வீட்டுத் தொழில்களில் 1,444, 111,013 மற்ற தொழிலாளர்கள், 12,813 குறு தொழிலாளர்கள், 221 குறு விவசாயிகள், 310 குறு விவசாயத் தொழிலாளர்கள், வீட்டுத் தொழில்களில் 449 குறு தொழிலாளர்கள் மற்றும் 11,833 பிற தொழிலாளர்கள் உள்ளனர். 2011 ஆம் ஆண்டு மதவாரியான கணக்கெடுப்பின்படி, ஆவடியில் 84.23% இந்துக்கள், 4.56% முஸ்லிம்கள், 10.69% கிறித்தவர்கள், 0.07% சீக்கியர்கள், 0.03% பௌத்தர்கள், 0.08% சைனர்கள், 0.3% பிற மதங்களைப் பின்பற்றுகிறவர்கள் மற்றும் 0.03% சமயமில்லாதவர்கள் உள்ளனர்.
# ஆவடி

## தகவல் தொழில்நுட்பப் பூங்காக்கள் மற்றும் தொழிற்சாலைகள்

சி. டி. எச். (CTH - Chennai Tiruvallur High road) சாலையில் உள்ள ஆவடியின் பட்டாபிராமில் 2,300 மில்லியன் டாலர் செலவில் 10 ஏக்கர் நிலத்தில் 500,000 சதுர அடி பரப்பளவில் புதிய டைடல் பூங்கா கட்டப்படும். இது 30,000 பேருக்கு வேலை வழங்கும் என்று எதிர்பார்க்கப்படுகிறது. கட்டுமானப் பணிகள் ஆகத்து 2020 இல் தொடங்கப்பட்டன. டெல் டெக்னாலஜி மற்றும் டாடா கன்சல்டன்சி சர்வீஸ் (டி.சி.எஸ். - TCS) ஆவடிக்குச் செல்ல ஆர்வம் காட்டியுள்ளன. ஐடெக்ஸ் பாதுகாப்பு ஏற்றுமதிக்கான மத்திய அரசு தகவல் தொழில்நுட்ப நிறுவனம், டைடல் பார்க் ஆவடி (பட்டாபிராம்)-இல் 1000 கோடி முதலீடு செய்தது.  
இராணுவ நிறுவனங்களுக்கு மேலதிகமாக, ஆவடி, பல தகவல் தொழில்நுட்பம்/ஐடிஇஎஸ் மற்றும் பிற சேவைத் துறை சார்ந்த நிறுவனங்களையும் கொண்டுள்ளது.
# ஆவடி

## தகவல் தொழில்நுட்பப் பூங்காக்கள் மற்றும் தொழிற்சாலைகள்

### இராணுவ நிறுவனங்கள்

இங்கு கன ஊர்தி தொழிற்சாலை, போர் ஊர்தி தொழிற்சாலை வாரியம், போர் ஊர்தி ஆராய்ச்சி மற்றும் வளர்ச்சி நிறுவனம் ஆகியவை அமைந்துள்ளன.
# ஆவடி

## கல்விக்கூடங்கள்

- ஆர். சி. எம். மேல்நிலைப் பள்ளி
- இமாகுலேட் மேல்நிலைப் பள்ளி
- எஸ். ஏ. பல்தொழில் நுட்பப் பயிலகம்
- எஸ். ஏ. பொறியியல் கல்லூரி
- கேந்திரிய வித்தியாலயா
- நாசரேத் மெட்ரிகுலேஷன் மேல்நிலைப் பள்ளி
- புனித ஆன்டனி பள்ளி
- புனித ஜோசப் மேல்நிலைப் பள்ளி
- மகாலட்சுமி கலைக் கல்லூரி
- விவேகானந்தா வித்தியாலயா
- விஜயந்தா சீனியர் செகண்டரி பள்ளி
- வெல்டெக் இன்ஜினிங் காலேஜ்
- செயின் பீட்டர் இன்ஜினியரிங் அண்ட் டெக்னாலஜி கல்லூரி
- விஜயந்தா உயர் இரண்டாம்நிலை பள்ளி
- விஜயந்தா மூத்த இரண்டாம் வகுப்பு
- முருகப்பா தொழில்நுட்பக் கல்லூரி
# அயோத்தி

**அயோத்தி** (*Ayothi*) புதுமுகம் ஆர். மந்திர மூர்த்தி இயக்கிய 2023 ஆம் ஆண்டு இந்திய நாடகத் திரைப்படமாகும், இதில் எம். சசிக்குமார், யஷ்பால் ஷர்மா, பிரீத்தி அஸ்ரானி, புகாஜ், அஞ்சு அஸ்ரானி மற்றும் மாஸ்டர் அத்வைத் வினோத் ஆகியோர் முக்கிய வேடங்களில் நடித்துள்ளனர். மாதேஷ் மாணிக்கம் ஒளிப்பதிவு செய்த இத்திரைப்படத்திற்கு என். ஆர். ரகுநந்தன் இசையமைத்துள்ளார். இத்திரைப்படம் 2023 மார்ச் 3ஆம் நாள் வெளியிடப்பட்டது.
# அயோத்தி

## கதைக்களம்

உத்தரப்பிரதேசத்தில் வாழ்ந்து வரும் அயோத்தி தனது மனைவி ஜான்கி, மகள் சிவானி மற்றும் மகன் சோனு ஆகியோருடன் வசிக்கும் ஒரு மரபுவழி இந்து பால்ராம். 2021 ஆம் ஆண்டு நவம்பரில், இவர் தனது குடும்பத்தினருடன் தமிழ்நாட்டின் இராமேஸ்வரத்திற்கு யாத்திரை செல்ல திட்டமிட்டுள்ளார். இவர்களின் தொடருந்து தீபாவளிக்கு முன்னதாக மதுரை சந்திப்பு தொடருந்து நிலையத்திற்கு (தமிழ்நாட்டில்) வந்து சேர்கிறது. இக்குடும்பத்தினர் இராமேஸ்வரத்திற்குச் செல்வதற்கு ஒரு வண்டியை வாடகைக்கு எடுக்கிறார்கள்.  
இவர்கள் செல்லும் வழியில், பல்ராம் மகிழுந்து ஓட்டுநர் கனகுவுடன் சண்டையிடுகிறார், இது விபத்துக்கு வழிவகுக்கிறது. இதன் விளைவாக, ஜான்கி பலத்த காயமடைந்து மருத்துவமனையின் தீவிர சிகிச்சைப் பிரிவில் அனுமதிக்கப்படுகிறார். உயிர் பிழைப்பதை உறுதி செய்வதற்காக இவர் உடனடியாக மதுரை அரசு இராசாசி மருத்துவமனைக்கு மாற்றப்பட வேண்டும் என்ற சூழ்நிலை உருவாகிறது. தமிழ் மொழி புரியாததால் பல்ராமும் அவரது குழந்தைகளும் உதவியற்றவர்களாக உள்ளனர். கனகுவின் நண்பர் ஒருவர் இவர்களுக்கு உதவி கிடைக்காத நிலைமையை உணர்ந்து உதவி செய்ய முடிவு செய்கிறார். இவர் அவசர சிகிச்சை ஊர்தியை மருத்துவமனைக்கு ஓட்டிச் செல்கிறார், ஆனால், ஜான்கி வழியில் இறந்துவிடுகிறார். மத நம்பிக்கையை மேற்கோள் காட்டி, பல்ராம் தனது மனைவிக்கு பிரேதப் பரிசோதனை செய்வதை எதிர்க்கிறார், மேலும் ஜான்கியின் உடலை மீண்டும் அயோத்திக்கு விமானத்தில் கொண்டு செல்லுவதற்காக குடும்பத்தை மதுரை விமான நிலையத்தில் இறக்கிவிட வேண்டும் என்று வலியுறுத்துகிறார்.  
விமான நிலையத்தை அடைந்த பிறகு, கனகுவின் நண்பர் விமான நிலைய அதிகாரிகளாலும் காவல்துறையினராலும் தடுத்து நிறுத்தப்படுகிறார், அதே நேரத்தில் ஜான்கியின் மரணம் குறித்த விசாரணைக்காக பெருங்குடியில் (மதுரையில்) உள்ள ஒரு காவல் நிலையத்திற்கு அவர்களை அழைத்துச் செல்கிறார். இவர்கள் நிரபராதி என்று நிரூபிக்கப்பட்டு பிரேதப் பரிசோதனைக்காக கொண்டு செல்லப்படுகிறார்கள். கனகுவின் நண்பர் குடும்பத்தை விட்டு வெளியேறி, ஆதரவற்ற குழந்தைகளால் நகர்த்தப்பட்ட உடனேயே திரும்பி வருகிறார். இவர் விமானத்திற்குப் பணம் சேகரித்து, சிவானிக்கு டிக்கெட் முன்பதிவு செய்ய முடிகிறது. பல்ராமின் எதிர்ப்புகளுக்கு மத்தியிலும் அவர் பதப்படுத்துதலை செய்து முடிக்கிறார். தனது மனைவி உயிருடன் இருந்தபோது அவர் மீது அவர் கொண்டிருந்த அணுகுமுறைக்காகவும், வீட்டிற்குச் செல்லத் தேவையான அனைத்து சட்ட நடைமுறைகளிலும் தலையிட்டு அவள் சொர்க்கத்தை அடைவாள் என்று நம்பியதற்காகவும் பல்ராம் சிவானியால் கண்டிக்கப்படுகிறார். பல்ராம் மனம் மாறி, முதல் முறையாக தனது மனைவியின் மரணத்திற்கு இரங்கல் தெரிவிக்கிறார்.  
இலக்னோ விமானத்திற்கான அனைத்து பயணச் சீட்டுகளும் முன்பதிவு செய்யப்பட்டுள்ளன. மேலும், சிவானிக்கு தனது தாயின் எச்சங்களுடன் தனியாக அயோத்தியாவை அடைவதைத் தவிர வேறு வழியில்லை. கனகுவின் நண்பர் பயணிகளிடம் நிலைமையை விளக்கி, அவர்களில் யாராவது இருவர் தங்கள் பயணச்சீட்டுகளை திரும்பப் பெறுமாறு கேட்டுக்கொள்கிறார். ஒரு வயதான தம்பதியினர் கோரிக்கையை ஏற்றுக்கொண்டு, சோனு மற்றும் பல்ராமை விமானத்தில் ஏற அனுமதித்தனர்.  
இறுதியாக, கனகுவின் நண்பர் அப்துல் மாலிக் என்ற இசுலாமியர் என்று தெரிய வருகிறது. பல்ராம் தனது சகிப்புத்தன்மையையும் வெறுப்பையும் விட்டுவிட்டு, சரியான நேரத்தில் உதவி செய்த அப்துல் மாலிக்கிற்கு நன்றி கூறுகிறார். அவரும் அவரது குழந்தைகளும் விமானத்தில் ஏறி புறப்படுகிறார்கள்.  
சில மாதங்களுக்குப் பிறகு, இராமேஸ்வரத்தில் உள்ள ஒரு அந்நியருக்கு அவரது தாயின் இறுதிச் சடங்குகளைச் செய்ய அப்துல் மாலிக் உதவுகிறார்.
# அயோத்தி

## தயாரிப்பு

இத்திரைப்படத்தின் மூலம் இயக்குநர் மந்திர மூர்த்தி அறிமுகமானார். இத்திரைப்படத்தின் தலைப்பு 22 நவம்பர் 2021 அன்று அறிவிக்கப்பட்டது, அதே நாளில் படப்பிடிப்பு தொடங்கியது.
# அயோத்தி

## இசை

இப்படத்திற்கு என். ஆர். ரகுநந்தன் இசையமைத்துள்ளார்.
# அயோத்தி

## வெளியீடு

### திரையரங்கம்

இத்திரைப்படம் 2023 மார்ச் 3 அன்று திரையரங்குகளில் வெளியிடப்பட்டது. தயாரிப்பாளர்கள் படத்தின் முன்னோட்டக் காணொலி பொங்கல் பண்டிகையை முன்னிட்டு 2023 சனவரி 15 அன்று வெளியிட்டனர்.
# அயோத்தி

## வெளியீடு

### வீட்டு ஊடகங்கள்

இத்திரைப்படத்தின் திரையரங்கிற்குப் பிந்தைய வான்வழி திரையிடல் உரிமங்களை ஜீ5 வாங்கியது. இத்திரைப்படம் இலக்க முறையில் ஜீ5 தளத்தில் 7 ஏப்ரல் 2023 அன்று திரையிடப்பட்டது.
# அயோத்தியாபட்டினம்

**அயோத்தியாபட்டினம்** (ஆங்கிலம்:**Ayothiapattinam**), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் வாழப்பாடி தாலுகாவில் இருக்கும் ஒரு பேரூராட்சி ஆகும். அயோத்தியாப்பட்டினம் ஊராட்சி ஒன்றியத்தின் வட்டார வளர்ச்சி அலுவலகம் இங்கு செயல்படுகிறது. இங்கு அயோத்தியாபட்டினம் கோதண்டபாணி ராமர் கோயில் உள்ளது.
# அயோத்தியாபட்டினம்

## அமைவிடம்

அயோத்தியாபட்டினம் பேரூராட்சி, சேலத்திலிருந்து 10 கி.மீ. தொலைவிலும்; வாழப்பாடியிலிருந்து 20 கி.மீ. தொலைவிலும் உள்ளது.
# அயோத்தியாபட்டினம்

## பேரூராட்சியின் அமைப்பு

10 ச.கி.மீ. பரப்பும், 15 பேரூராட்சி மன்ற உறுப்பினர்களையும் கொண்ட இப்பேரூராட்சி சேலம் மக்களவைத் தொகுதிக்கு உட்பட்டது.
# அயோத்தியாபட்டினம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,982 வீடுகளும், 11,517 மக்கள்தொகையும், எழுத்தறிவு 79%, பாலின விகிதம் ஆயிரம் ஆண்களுக்கு 1,011 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,473 மற்றும் 80 ஆக உள்ளனர்.
# அய்யலூர்

**அய்யலூர்** (ஆங்கிலம்:**Ayyalur**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், வேடசெந்தூர் வட்டத்தில் இருக்கும் ஒரு பேரூராட்சி ஆகும். அய்யலூர் பேரூராட்ட்சி 21 ச.கி.மீ. பரப்பும், 2011-இல் 17100 மக்கள்தொகையும், 15 வார்டுகளும், 52 தெருக்களும் கொண்டது. இப்பேரூராட்சியி்ல் 52 உட்கடை கிராமங்கள் அடங்கியுள்ளது. அய்யலூர் பேரூராட்சி வேடசந்தூர் சட்டமன்றத் தொகுதிக்கும், கரூர் மக்களவைத் தொகுதிக்கும் உட்பட்டது.
# அய்யலூர்

## அமைவிடம்

திண்டுக்கல் - திருச்சி நெடுஞ்சாலையில் அமைந்த அய்யலூர் பேரூராட்சி, திண்டுகல்லிருந்துயிலிருந்து 25 கி.மீ.; வேடசந்தூரிலிருந்து 16 கி.மீ. தொலைவில் உள்ளது.
# அய்யலூர்

## பேரூராட்சியின் அமைப்பு

21 ச.கி.மீ. பரப்பும், 15 பேரூராட்சி மன்ற உறுப்பினர்களையும், 52 தெருக்களையும் கொண்ட இப்பேரூராட்சி வேடசந்தூர் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
# அய்யலூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,824 வீடுகளும், 17,100 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 61.6% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 961 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 915 மற்றும் 6 ஆகவுள்ளனர்.
# அய்யம்பாளையம்

**அய்யம்பாளையம்** (ஆங்கிலம்:**Ayyampalayam**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஆத்தூர் வட்டத்தில் இருக்கும் ஒரு பேரூராட்சி ஆகும். 2011-ஆம் ஆண்டு மக்கள்தொகை கணக்கெடுப்பின் படி 12,175 மக்கள்தொகை கொண்ட அய்யம்பாளையம் பேருராட்சியானது திண்டுக்கல் - குமுளி தேசிய நெடுஞ்சாலையில் (என். எச். 45) தெற்மேற்கில் உட்பகுதியில் அமைந்துள்ள ஊர் ஆகும்.
# அய்யம்பாளையம்

## அமைவிடம்

அய்யம்பாளையம் பேரூராட்சிக்கு கிழக்கில் திண்டுக்கல் 35 கி.மீ..; கொடைரோடு 25 கி.மீ..; தாண்டிக்குடி 35 கி.மீ..; பட்டிவீரன்பட்டி 3 கி.மீ..; சித்தையன்கோட்டை 12 கி.மீ.. மற்றும் வத்தலக்குண்டு 8 கி.மீ.. தொலைவில் உள்ளது.
# அய்யம்பாளையம்

## பேரூராட்சியின் அமைப்பு

19.20 ச.கி.மீ... பரப்பும், 15 பேரூராட்சி மன்ற உறுப்பினர்களையும், 102 தெருக்களையும் கொண்ட இப்பேரூராட்சி ஆத்தூர் (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.